הטבח בפסטיבל נובה

הטבח בפסטיבל נוֹבָה (מוכר גם בשם הטבח במסיבה ברֵעִים) הוא טבח שאירע בפסטיבל מוזיקה ליד קיבוץ רעים כחלק ממתקפת הפתע על ישראל ב־7 באוקטובר 2023. במהלך הטבח מחבלים מארגון הטרור חמאס פשטו על הפסטיבל, רצחו 364 אזרחים בשטח הפסטיבל ומחוצה לו, ופצעו מאות אחרים. מלבדם, נחטפו 44 אזרחים על ידי המחבלים לרצועת עזה, אחדים מהם שוחררו במסגרת עסקת החטופים ומבצע לשחרור חטופים, וחלקם נרצחו ברפיח בשבי חמאס. ישנן ראיות לפשעי מין שביצעו המחבלים במהלך הטבח. זהו פיגוע הטרור הגדול ביותר בתולדות מדינת ישראל ומהגדולים בהיסטוריה האנושית. פסטיבל "סופרנובה" לרגל חג הסוכות, שהופק על ידי "נובה" או "שבט הנובה" (Tribe of Nova), התקיים בין התאריכים 6 ל-7 באוקטובר בשטח פתוח ליד קיבוץ רעים, במרחק של כ-5 ק"מ מרצועת עזה, ובמהלכו הופיעו אומני מוזיקה אלקטרונית וטראנס מוכרים. בזמן הטבח שהו בפסטיבל כ-4,400 מבלים. בקשה ראשונה לאישור האירוע הוגשה לצבא כשלושה חודשים קודם לקיומו. בבקשה הראשונית התבקש אישור לאירוע רב-משתתפים בלילה שבין 5 ל-6 באוקטובר למסיבה בשם "יוניטי". קצין המבצעים של אוגדת עזה, סגן אלוף סהר פוגל, ביקש לדחות את הבקשה בטענה כי מדובר בסיכון ביטחוני לאור קרבת האתר לגבול. בסופו של דבר האירוע אושר וכשבוע טרם קיומו הוגשה בקשה נוספת להרחבת האירוע ליממה נוספת, יחד עם מארגני פסטיבל נובה. אף לבקשה זו הייתה התנגדות של קצין המבצעים של האוגדה, לאור קשיי אבטחה של צה"ל במהלך החג. קצינים נוספים בפיקוד דרום תמכו בעמדה זו, אולם ראש מחלקת מבצעים באגף המבצעים, אלוף-משנה נמרוד ציבולסקי, הורה לאשר את קיום האירוע. הפסטיבל אושר, בסופו של דבר, על ידי החטיבה הצפונית של אוגדת עזה. ערך מורחב – מתקפת הפתע על ישראל (2023) צילום של תוצאות הטבח, כפי שתועד על ידי סא"ל במיל' ארן מסס (סרטון קשה לצפייה) צילום של תוצאות הטבח, כפי שתועד על ידי סא"ל במיל' ארן מסס class=notpageimage|הצגה ב-7 באוקטובר 2023, כחלק ממתקפת הפתע על ישראל, נורו מטחים כבדים של רקטות מרצועת עזה לשטחים נרחבים בישראל. בשעה 6:29 החלו להשמע אזעקות במתחם הפסטיבל. כמה דקות לאחר מכן הוחלט על סגירת המסיבה ושוטרים החלו בפינוי הקהל הרב מהמקום. במקביל, החלו לחדור מחבלי החמאס לשטח ישראל. בשעה 7:01 התקבלה במוקד 100 שיחה ממבלים במסיבה שדיווחו: "מחבלים יורים עלינו". המחבלים הגיעו למתחם הפסטיבל בטנדרים ומצנחי רחיפה, והחלו לירות במשתתפי המסיבה ברובי קלאצ'ניקוב, ברקטות RPG ולהשליך לעברם רימוני יד. הם רצחו רבים ממשתתפי המסיבה ווידאו בהם הריגה. משתתפים שניסו לברוח מהמקום ברכבים נרצחו על ידי המחבלים שעמדו על כביש היציאה. בנוסף לירי, תפסו המחבלים חלק מהמשתתפים והובילו אותם לשבי ברצועת עזה. אחד המחבלים תיעד רצח של בני זוג במסיבה ושלח את התיעוד לאמו של הנרצח דרך הטלפון הנייד של בנה. אחד האירועים המפורסמים מהטבח היה כאשר טנק שנפגע בגבול הרצועה הגיע במקרה לאזור המסיבה. צוות הטנק הבחין שמתנהל קרב בין שוטרים לבין מחבלי החמאס. הטנק נעמד בין השוטרים למחבלים והעניק מחסה לשוטרים. אחד מאנשי הצוות של הטנק יצא ללא נשק אל השוטרים ונהרג. האחרון מצוות הטנק ששרד, נהג הטנק עידו סומך, ראה שהמחבלים החלו לטפס על הטנק. עידו הצליח להניע ולהשתחרר מהמחבלים כאשר הוא דורס כמה מכוניות נטושות. הטנק הושבת, עידו נמלט וניצל. כ-30 ממשתתפי המסיבה הבחינו בטנק הנטוש והסתתרו מאחוריו. שניים מתוכם נכנסו לטנק ומצאו נשק של שריונר הרוג. הנשק היה מלא בחול. לאחת הנשים הייתה שפופרת קטנה של וזלין שבעזרתו הצליחו השניים לנקות ולהפעיל את הנשק. הם יצרו קשר עם חבר שלהם, קצין בצה"ל, שהדריך אותם בטלפון איך להטעין ולירות במקלע של הטנק. הקבוצה שהייתה ליד הטנק הצליחה להדוף את התוקפים וניצלה. חלק ממשתתפי המסיבה הצליחו להימלט מהטבח לשדות באזור. כמה מהם נמלטו ליער הסמוך, נוספים מצאו מחסה בפרדס תפוזים סמוך וחלקם הצליחו להגיע למושב פטיש שבמועצה אזורית מרחבים, הנמצא במרחק 12 ק"מ מאזור המסיבה. חלק אחר הגיע על ידי המשטרה לתחנת המשטרה של אופקים שבעצמה ניסתה להשתלט על הקרב והטבח בעיר. רבים ממשתתפי האירוע חולצו הודות לפעולותיהם של עוז דוידיאן, רמי דוידיאן, ליאון בר ואחרים שחילצו ברכביהם הפרטיים עשרות מבלים. מבלים רבים קראו לעזרה בשיחות טלפון ובהודעות וואטסאפ, אך זו איחרה להגיע. רק לאחר שעות מתחילת הטבח הצליחו כוחות הצלה להגיע למקום וגילו בו 260 נרצחים. בהמשך נמצאו עוד 10 גופות והמספר עלה ל-270 נרצחים. לאחר כחודש עודכן המספר ל-364 נרצחים. כ-40 שוטרים אבטחו את האירוע. 17 מהם נהרגו בקרבות מול המחבלים. המספר הרב של הנרצחים הופך את הטבח לפיגוע הטרור הגדול בתולדות המדינה. קודם לכן, שני הפיגועים הגדולים ביותר היו הפיגוע בכביש החוף, שבו נרצחו 35 איש, והפיגוע במלון פארק, שבו נרצחו 30 איש. לאחר תחקיר המשטרה התברר כי הפסטיבל כלל לא היה אחד מיעדי המחבלים. ממצא זה נקבע לאחר חקירת המחבלים שנתפסו בחיים ועל רקע המפות שנמצאו על גופותיהם של המחבלים שחוסלו. לפי הממצאים, אף מחבל לא ידע מראש על המסיבה, אולם ברגע שהחל פינוי המבלים אלה זיהו את הנהירה ומיהרו למתחם הפסטיבל וניצלו את ההזדמנות והחלו בפגיעה במשתתפים. ערך מורחב – מיגוניות המוות באחד המקרים המפורסמים ביותר מהטבח, הסתתרו 27 ממשתתפי המסיבה בתוך מיגונית, שקיבלה את השם מיגונית המוות. עם הגיע המחבלים למיגונית, אוסאמא אבו עסא, אחד המאבטחים במסיבה והשוהים במיגונית, ניסה לשכנע את המחבלים שלא יהרגו את יושבי המיגונית, אולם הוא נורה למוות על ידי המחבלים. לאחר מכן ענר שפירא, לוחם בסיירת נח"ל שהיה בחופשה, נעמד בכניסה למיגונית. המחבלים שהגיעו למקום החלו להשליך רימונים לתוך המיגונית. עם מעט עזרה מאחרים, הצליח שפירא להשליך לפחות שמונה רימוני הלם ורימונים חיים בחזרה החוצה. בהמשך שפירא נהרג מירי המחבלים, ככל הנראה מרקטת RPG. ניצולי המיגונית קראו לו גיבור, ואמרו שהוא הציל את חייהם. בתוך פחות משעה, אחרי קרב נואש, נרצחו 16 מהצעירים שהיו במיגונית. 4 נלקחו לעזה כבני ערובה, ושבעה שרדו את הטבח והחטיפה. ערך מורחב – אלימות מינית במתקפת הפתע על ישראל 2023 על פי עדויות של ניצולים מהמסיבה, אנשי זק"א, אנשי ביטחון וגורמי רפואה, חומרים מחקירותיהם של המחבלים וסרטונים, חלק מהנרצחים נאנסו ועברו התעללות מינית על ידי המחבלים טרם הירצחם. על פי עדויות שנאספו על ידי עמותת לב בטוח, שהוקמה על מנת להעניק תמיכה נפשית לשורדי הטבח במסיבות, יש עוד לפחות עשרה עדי ראייה שהיו עדים למעשי אונס, אונס קבוצתי והתעללויות מיניות במוקדים שונים באזור המסיבה, שמצבם הנפשי אינו מאפשר להם להיחשף. ערך מורחב – החטיפה לעזה (מלחמת חרבות ברזל) במהלך הטבח נחטפו 44 מבלים ממתחם הפסטיבל לרצועת עזה. הסיפורים של החטופים התפרסמו בכלי תקשורת רבים בישראל ובעולם. דבר חטיפתה של שני לוק, ישראלית ילידת גרמניה בת 23, זכה לסיקור נרחב בתקשורת העולמית. במהלך 7 באוקטובר פורסם סרטון שבו היא נראית פצועה, ללא חולצה, מובלת לראווה בטנדר פתוח ברחובות עזה בזמן שאחד המחבלים מושך בשערה וההמון יורקים וחובטים בה. ב-30 באוקטובר עדכן צה"ל את משפחתה כי היא לא בחיים וכי נמצאה עצם מבסיס הגולגולת של לוק. קנצלר גרמניה, אולף שולץ, הגיב על דבר הירצחה: "החדשות על הרצח שלה הן נוראיות ומראות את הברבריות של חמאס. חייבים למצות את הדין עם ארגון הטרור". במאי 2024 הודיע דובר צה"ל כי גופתה חולצה מרצועת עזה יחד עם גופותיהם של יצחק גלרנטר, עמית בוסקילה ורון בנימין. גם תיעוד החטיפה של בני הזוג אבינתן אור ונועה ארגמני זכה לסיקור נרחב. בתיעוד נועה נראית זועקת לעזרה בזמן שהחוטפים מפרידים בינה לבן זוגה ומובילים אותם לרצועת עזה. ב-25 בנובמבר 2023 שוחררה מיה רגב, בת 21 מהרצליה, לאחר שנחטפה פצועה מהמסיבה. היא נחטפה יחד עם אחיה איתי וחברם הטוב עומר שם טוב שנשאר בשבי. ב-26 בנובמבר 2023 שוחרר רוני קריבוי, בן 25 מכרמיאל. רוני בעל אזרחות רוסית והוא שוחרר לבקשת נשיא רוסיה ולדימיר פוטין. ב-29 בנובמבר 2023 שוחררו איתי רגב, בן 18 מהרצליה (אחיה של מיה רגב) ומורן סטלה ינאי, בת 40 מבאר שבע. ב-30 בנובמבר 2023 שוחררה מייה שם, בת 21 משוהם, לאחר שנחטפה פצועה. לפני שחרורה פורסם סרטון שבו היא נראית פצועה בידה בשבי. ב-30 בנובמבר 2023 פורסם כי אופיר צרפתי, בן 27, נרצח, ככל הנראה בשבי. ב-1 בדצמבר 2023 הודיע צה"ל כי גיא אילוז, בן 26, נרצח בשבי. ב-12 בדצמבר 2023, חולצה מעזה גופתה של עדן זכריה, בת 28 מראשון לציון, על ידי כוחות צה"ל. לפי ממצאי מערכת הביטחון, עדן נרצחה במהלך שהותה בשבי. ב-15 בדצמבר 2023, הודיע צה"ל כי חילץ את גופתו של אליה טולדנו, בן 28 מתל אביב. ב-16 בדצמבר 2023, פורסם שענבר היימן נרצחה בשבי חמאס. ב-24 באפריל 2024 חמאס פרסם סרטון שבו נראה הרש גולדברג-פולין בשבי. הוא נראה קטוע יד. ידו נקטעה ב-7 באוקטובר מפיצוץ רימון במיגונית שבה הסתתר עם חברו ענר שפירא שנרצח, ועוד כ-30 מבלים ממסיבת הנובה. ב-31 באוגוסט חולצה גופתו יחד עם גופות חטופים נוספים לאחר שנרצחו בידי שוביהם. ב-3 במאי 2024 פורסם כי אליקים ליבמן, שנחשב עד אז חטוף, נרצח בעת שטיפל בפצועים במסיבה ושרידי גופתו נקברו בטעות בקבר של נרצחת אחרת במסיבה. ב-17 במאי 2024 גופותיהם של שני לוק, יצחק גלרנטר בן 56 ועמית בוסקילה בת 28 אותרו ברצועת עזה והוחזרו לישראל. ב-24 במאי 2024 גופותיהם של אוריון הרננדס, חנן יבלונקה ומישל ניסנבאום אותרו ברצועת עזה והוחזרו לישראל. ב-8 ביוני 2024 חולצו בחיים נועה ארגמני, אלמוג מאיר, אנדריי קוזלוב ושלומי זיו על ידי כוחות צה"ל, ימ"מ ושב"כ מתוך שתי דירות קרובות במחנה הפליטים נוסייראת. בפעולה זאת נהרג לוחם הימ"מ, רפ"ק ארנון זמורה, ולזכרו שונה שם מבצע החילוץ - מבצע ארנון. ב-31 באוגוסט 2024, חולצו גופותיהם של הרש גולדברג-פולין, עדן ירושלמי (שימשה כברמנית במסיבה), אורי דנינו, אלכס לובנוב (שימש כמנהל הבר במסיבה) ואלמוג סרוסי, אשר נחטפו מהמסיבה. הם נרצחו על ידי מחבלי חמאס במספר יריות מטווח קצר, כ-48–72 שעות לפני מציאתם. בתחילה טען חמאס כי החטופים לא נרצחו על ידם, אלא נהרגו מ"הפצצה ישראלית". אך לאחר מכן הוציא הודעה לפיה, לאחר מבצע ארנון הוצאו הנחיות חדשות למחבלים שהופקדו לשמור על החטופים לגבי הטיפול בהם אם צה"ל יתקרב למקום הימצאם. מיד לאחר שבעה באוקטובר, מטפלים מתוך שבט הטראנס הקימו את עמותת "לב בטוח" במטרה להעניק סיוע נפשי לשורדי המסיבות. העמותה, יחד עם ד"ר לייה נאור, הקימו במתחם האירועים בחוות רונית שברשפון מרחב מרפא לניצולי מסיבת הטבע ובני משפחותיהם. במקום, בו ביקרו מעל ל-3,000 בני אדם, ניתנים טיפולים לעזרה בהתמודדות עם הטראומה הנפשית, ובהם: שיחות עם פסיכולוגים, טיפול במגע או בסאונד הילינג, מעגלי מוזיקה וסדנאות יצירה. מרחב מרפא נוסף הוקם על ידי מארגני המסיבה בכוכב הים, שבקיבוץ שדות ים ליד קיסריה. למקום הובא גם ציוד רב מהשטח, שבעליו לא אותרו על ידי משטרת ישראל. בחודש נובמבר נערך במקום טקס זיכרון והנצחה לנרצחים, החטופים והנעדרים מהפסטיבל בו נכחו, בין השאר, גם המשפחות השכולות ומשתתפי ומשתתפות פסטיבל הסופרנובה. בחודש פברואר נערכו סדנאות ריטריט בקיבוץ מורן בשם Slowness Tribe שכללו תוכנית הפוגה ושיקום המותאמת לנפגעי המסיבות ובני המשפחות של הנפגעים מקרבה ראשונה בדגש על שיקום, התארגנות ועבודה בקבוצות קבועות, המונחות על ידי מטפלים קליניים של "לב בטוח", המומחים בטראומה ומשני תודעה. רבים משורדי הטבח מתמודדים עם בעיות ותסמינים הנובעים מפוסט טראומה. מספר שורדים מהטבח העידו כי אינם מקבלים טיפול נפשי ומענה ראוי מרשויות המדינה. על פי הנתונים המצויים בידי משרד הבריאות, לא ידוע על מספר שורדי טבח אשר שלחו יד בנפשם. ערך מורחב – אנדרטת נרצחי פסטיבל נובה בחניון רעים, בו נערך הפסטיבל בלילה שבין ה-6 ל-7 באוקטובר, הוקמה באופן ספונטני אנדרטה לזכרם של נרצחי הטבח בפסטיבל. במקום הוצבו בזנטים שעליהם תמונות הנרצחים בטבח, ובט"ו בשבט תשפ"ד (ינואר 2024) נטעו עובדי קק"ל יחד עם משפחות הנרצחים שתילי עצים לזכרם של קורבנות הטבח. בהמשך נוספו במקום אמצעי הנצחה נוספים. ערך מורחב – קיר המכוניות מאות מכוניות שהיו פזורות בצידי כביש 232 לאחר הטבח הובאו למגרש מכוניות ליד מושב תקומה שבעוטף עזה. המכוניות השרופות נערמו לערימה שיצרה מעין קיר והפכה לאנדרטה לנרצחי טבח בפסטיבל נובה. ב-28 בנובמבר הגיעו מספר תקליטנים מסצנת הטראנס, ובהם סקאזי, לנגן בשטח מתחם הפסטיבל, אל מול תמונותיהם של מאות הנרצחים מהפסטיבל. המיצג, יוזמה של מספר אנשים פרטיים, נועד למטרת ההסברה בעולם והגיעו אליו נציגים מהתקשורת הזרה, ארצות הברית, איטליה ומדינות נוספות. ב-7 בדצמבר, נר ראשון של חנוכה, נפתח מיצג הנצחה בשם 06:29 (שם המייצג את שעת פתיחת המתקפה). המיצג משחזר את שטח הפסטיבל וכולל את כל האלמנטים המקוריים שנאספו והובאו מהשטח לאחר האסון ובהם: תפאורת הפסטיבל, הבמות וציוד ההגברה, השירותים המחוררים מכדורים, כלי רכב חרוכים וכן ציוד אישי (נעליים, תיקים וחפצים אישיים), שנאסף על ידי מפיקי האירוע ויחידת להב 433 של משטרת ישראל. כל הכנסותיו של המיזם, שנפתח לפרק זמן של שבועיים, באקספו בתל אביב, יועברו להנצחת הנספים ולסיוע בשיקום חברי קהילת הנובה, הקמת והחזקת מיזמי הנצחה ופעולות הסברה לאומיות בישראל ושאר העולם. ב-6 בדצמבר עלה בערוץ יס דוקו הסרט התיעודי האשטג נובה, המשחזר באמצעות חומרי וידאו, עם למעלה מ-200 סרטונים שצולמו בזמן אמת, יחד עם הקלטות של שיחות טלפון ושיחות ווטסאפ, את ההתרחשות שקרו בזמן אמת במתחם הפסטיבל בשבת 7 באוקטובר ללא ראיונות או קריינות כלל. הסרט שיצר וביים דן פאר ושערכו נדב דירקטור ולב גולצר, מביא את תיעוד האירועים באמצעות סרטוני הסמארטפונים של המבלים, משעות אחה"צ והערב אל תוך הלילה ועד לשעות הבוקר המוקדמות. באופן תקדימי הודיעה חברת yes כי תאפשר לכל ערוץ טלוויזיה וגוף שידור לשדר את הסרט באופן חופשי וללא עלות וגם העלתה לערוץ הרשמי ביוטיוב את הסרט המלא. הסרט הפך תוך זמן קצר לאחר עלייתו לסרט הדוקומנטרי הנצפה ביותר בתולדות חברת yes. ב-23 בדצמבר עלה בערוץ כאן 11 הסרט התיעודי "זריחה שחורה: עדויות מהטבח בפסטיבל נובה" (Supernova: The Music Festival Massacre). הסרט, קופרודוקציה ישראלית-גרמנית, של היוצרים יוסי בלוך, נועם פנחס ודוקי דרור, מביא ראיונות עם מספר ניצולים מהפסטיבל (שהתקיימו כשבוע עד עשרה ימים אחרי התקיפה), ובנוסף סרטונים מהטלפונים שהניצולים צילמו בזמן אמת ותוך כדי בריחה. בנוסף לראיונות עם הניצולים, ישנם גם ראיונות עם הורים ואנשי כוחות הביטחון שהגיעו למקום לחלצם. הסרט הוא הפרויקט התיעודי הראשון שעוסק בפסטיבל והופץ ברחבי העולם. הוא שודר, בגרסה מקוצרת ב-ARTE הצרפתית וב-ZDF הגרמנית, ונרכש לשידור גם על ידי רשתות נוספות בעולם. הסרט "זעקות ואז שתיקה" סוקר את ההתעללות המינית שארעה בטבח 7 באוקטובר ומפרט את המאורעות באזור פסטיבל נובה. הסרט הוא בבימוי ענת סטלינסקי ובהשתתפות שריל סנדברג, מנהלת התפעול של מטא לשעבר. ב-7 בספטמבר 2024 יצא בשירות הסטרימינג פרמאונט+ הסרט "עוד נחזור לרקוד", סרט תיעודי של הבמאי הישראלי יריב מוזר על הטבח שנערך בפסטיבל. על פי התקציר הרשמי: ”פסטיבל המוזיקה נובה היה אמור להיות חגיגה של חיים, אהבה ומוזיקה לאלפי צעירים אבל הפך לאחד היעדים הראשונים כאשר חמאס פתח במתקפת הטרור הקטלנית ביותר בתולדות מדינת ישראל. הסרט מסופר דרך עיניהם של יותר מתריסר ניצולים, שרבים מהם תיעדו את חוויותיהם בזמן הטבח. הסרט שוזר יחד דיווחי עדי ראייה של יותר מתריסר ניצולים, יחד עם צילומים שצולמו על ידי הקורבנות והחמאס כאחד”. ערך מורחב – מלחמת חרבות ברזל במוזיקה בהופעה שהתקיימה בערב 8 באוקטובר בלאס וגאס, הקדיש בונו מ-U2 את השיר "Pride (In the Name of Love)" לקורבנות הטבח בפסטיבל נובה, וגם שינה את מילות השיר באופן חד פעמי לשם כך. הזמרת-יוצרת האמריקאית מדונה שיצאה לסיבוב ההופעות השנים-עשר שלה "The Celebration Tour" עצרה שתי הופעות בלונדון והביעה תמיכה בישראל, תוך ציון הטבח במסיבת הטבע. היא הצהירה: ”אני פותחת את הרשתות החברתיות ואני רוצה להקיא. אני רואה ילדים שנחטפו, נלקחים, תינוקות שראשיהם נערפו, ילדים ברייבים שנורו ונרצחו. מה לעזאזל קורה בעולם? איך בני אדם יכולים להיות כה אכזריים זה לזה? זה רק מחמיר וזה מפחיד אותי”. בעקבות הצהרותיה, תוגברה האבטחה סביבה בשל חשש לאירועים ביטחוניים. ב-22 באוקטובר יצא, ביוזמת קהילת המוזיקה האלקטרונית בישראל, אוסף מוזיקה בשם "Bring Them Back", הכולל קטעים ורמיקסים מקוריים של יותר מ-50 אמנים מסצנת הטראנס, הטכנו וה-EDM, למען קורבנות וניצולי מתקפת הטרור. כל ההכנסות ממכירת האוסף יועברו כתרומה לטובת סיוע לניצולים ולמשפחות הקורבנות. ב-22 באוקטובר הוציאו אודיה ואיזי את "חורף 23", שהוקדש בין השאר לקורבנות פסטיבל נובה, בו נכללה גם השורה ”לצבא הקדוש למלאכים של הנובה”. ב-26 באוקטובר הוציאו עומר אדם ואינפקטד מאשרום את "תרקוד לנצח" לזכר נרצחי הטבח. ב-1 בנובמבר הוציא אושר כהן את השיר "תרקדי (7.10.23)", שמתייחס לאירוע, עם קליפ שבו מוצגים כל שמות הנופלים ב-7 באוקטובר. ב-2 בנובמבר הוציא אדיר גץ את הסינגל "הריקוד האחרון" לזכר כל הקורבנות במסיבה. ב-7 בנובמבר הוציאה מירי מסיקה את השיר "מפל" שעוסק באירוע ונכתב לזכרה של מפל אדם, אחותה הצעירה של מעיין אדם, שנרצחה בטבח. ב-10 בנובמבר הוציא הזמר גילי בלום את השיר "הזריחה האחרונה", שהוקדש לנרצחים ולשורדי הטבח. הציור המשמש את עטיפת הסינגל שייך ליובל רביע שהיה במסיבת הפסיידאק, ליד הנובה, ונרצח יחד עם אח שלו נועם, וארוסתו נוי זעפרני. ב-12 בנובמבר הוציא הראפר מאור אשכנזי יחד עם חברו נעם כהן, מניצולי המסיבה, את השיר "השיר של נעם 2", המספר את סיפור היקלעותו של נעם לטבח והישרדותו. בחודש דצמבר נערך, ביוזמת קהילת הג'אז הישראלית, מרתון הופעות בן יותר מ-6 שעות, בהשתתפות עשרות אמנים מסצנת הג'אז הישראלית. כל הכנסות המרתון יועברו לפרויקט SafeHeart - לב בטוח (פרויקט חירום לבריאות הנפש שמוקדש לניצולי הטבח בפסטיבל). ב-14 בדצמבר הוציא בניה ברבי את השיר "זה בסדר", שנכתב במשותף עם קבוצת "החברים מהנובה" (המונה כ-20 מניצולי הפסטיבל), במהלך סדנת כתיבה שהתקיימה בריזורט "היער הסודי" בקפריסין, אליו הוטסו חלק מהניצולים על מנת לעבור סדנאות שיקום וריפוי. ב-5 בפברואר 2024 הוציאה הזמרת נופיה ידידיה את השיר "פיות", שהוקדש לזכרם של הצעירות והצעירים שנרצחו בפסטיבל המוזיקה נובה. בקליפ שיצא לשיר שולבו סרטונים של 20 מהצעירות שנרצחו במתקפת הטרור ונשלחו על ידי משפחותיהן וחבריהן ובשיתוף מלא איתם, וכן סרטונים נוספים של חלק משורדי הטבח. באולימפיאדת פריז 2024 השייטים הישראלים נועה לסרי וניתאי חסון קראו למפרשית עליה הפליגו "נובה" להנצחת נרצחי פסטיבל נובה וכקריאה לשחרור החטופים משבי החמאס. מדיה וקבצים בנושא הטבח בפסטיבל נובה בוויקישיתוף עדות מוקלטת של אחד הניצולים עדי קסם בפודקאסט הסיפור של עדי קסם מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר oct7map ובאתר github רשימת אזרחים שנרצחו ברעים, שדות הקיבוץ בחודש אוקטובר 2023, באתר "לעד" של המוסד לביטוח לאומי ניר חסון, כתמי הדם והתרמילים מעידים על הטבח במסיבה, שהפכה לגראונד זירו של המלחמה, באתר הארץ, 9 באוקטובר 2023 אריאלה איילון, "חבר ניסה להחיות את זוגתו, המחבלים ירו וחייכו 'היא מתה'" | עדויות הטבח במסיבה, באתר ynet, 9 באוקטובר 2023 ממדי הזוועה במסיבת הטבע ברעים מתחילים להתגלות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:18) NOVA הסרט המלא לצפייה ישירה | yes דוקו, סרטון בערוץ "yes tv (יס)", באתר יוטיוב (אורך: 54:21) תיעודים מצמררים ממסיבת נובה ברעים!!, סרטון בערוץ "Or Bismut", באתר יוטיוב (אורך: 27:10) מסיבת הטבע - דקה אחר דקה: אזעקות, חדירת מחבלים ובוזזים, באתר חדשות 12, 29 באוקטובר 2023 אריאל פייגלין, סרט דוקומנטרי חדש: "זריחה שחורה - עדויות מהטבח בפסטיבל נובה", באתר ערוץ 7, 18 בדצמבר 2023 כך הציל רמי דוידיאן בחורה מידיהם של 6 מחבלים במסיבת הנובה, סרטון בערוץ "סלע מאיר - ספריית שיבולת", באתר יוטיוב (אורך: 02:20) איתי עמיקם ויפעת קידר, המסיבה ששינתה הכול, באתר כאן – תאגיד השידור הישראלי, 7 בנובמבר 2023 אילנה קוריאל, לירן לוי, איתן גליקמן, "בבקשה, אני מתחננת. הורגים אותי": התחקיר וסיפורי הגבורה מהטבח ברעים, באתר ynet, 19 בנובמבר 2023 משפחתה של מיכל רואימי מנשר שנרצחה על ידי החמאס יוצאים ללוויה. מחוץ לבית עומדים תושבי נשר עם דגלים. נרצחה במסיבת הטבע ברעים. נקברה ב-15 באוקטובר 2023 איל שפירא‏, אמנים מכל העולם הנציחו את חללי "הנובה" על קיר בתל אביב, באתר וואלה, 12 במאי 2024 ויקו אטואן, 7 חודשים של לא לדעת: המשפחות שלא גילו מה קרה ליקיריהן שנרצחו, באתר כאן – תאגיד השידור הישראלי, 20 במאי 2024 כך הציל אמנון 30 אנשים במסיבה ברעים מתוך הטבח האיום, בערוץ הידברות, 26 באוקטובר 2023 Desert horror: Music festival goers heard rockets, then Gaza militants fired on them and took hostages, CNN, October 9, 2023 Supernova festival: How massacre unfolded from verified video and social media, BBC, October 10, 2023 Roger Cohen, Sergey Ponomarev, Avishag Shaar-Yashuv, Slaughter at a Festival of Peace and Love Leaves Israel Transformed, The New York Times, ‏October 15, 2023 A. B. C. News, Israeli survivors recount terror at music festival, where Hamas militants killed at least 260, ABC News (באנגלית) ברהנו טגניה, ‏תחקיר המשטרה חושף: 364 נטבחו במסיבת הטבע ברעים, באתר ‏מאקו‏, 17 בנובמבר 2023 סער הס, המספרים המצמררים: לפחות 350 נרצחו במסיבת הטבע | אלו קורבנות הטבח, באתר ynet, 18 בנובמבר 2023 קובי עוזיאלי, החובש משחזר: "זה היה טבח, בחיים שלי לא ראיתי דבר כזה", באתר כל רגע, ‏8 באוקטובר 2023 החטופים לעזה, באתר כאן Statista Research Department, Deadliest terrorist attacks worldwide from 1970 to January 2024, by number of fatalities and perpetrator, statista, ‏23 בינואר 2024 האיוונט הרשמי של הפסטיבל "בבקשה, אני מתחננת. הורגים אותי": התחקיר וסיפורי הגבורה מהטבח ברעים, באתר ynet, 19 בנובמבר 2023 מיכאל האוזר טוב, באוגדת עזה התנגדו לקיום המסיבה ברעים, אך אגף המבצעים הנחה לאשרה, באתר הארץ, 25 בדצמבר 2023 דפנה ליאל, הכתבת דפנה ליאל פרסמה בפוסט בפייסבוק את האישור לקיום הפסטיל על ידי הצבא, באתר פייסבוק המבלים שהסתתרו, השיחות למשטרה, הרציחות: דקה אחר דקה מהטבח במסיבה, באתר ynet, 18 בנובמבר 2023 ציוץ של כאן חדשות ברשת החברתית אקס (טוויטר), 7 באוקטובר 2023 "המחבלים נכנסו למיגונית למעלה מ-40 פעמים לעשות וידוא הריגה", באתר חדשות 13, 8 באוקטובר 2023 "הרגשנו כמו ברווזים במטווח": עדויות דרמטיות של מבלים במסיבת הטבע בדרום, באתר ישראל היום, 7 באוקטובר 2023 שגיא בן נון‏, סיפור הרצח המזעזע שחשפה כוכבת "חתונמי" כבש את התקשורת בעולם, באתר וואלה, 12 באוקטובר 2023 כתבה בניו יורק פוסט "Brothers saved dozens at Nova, fighting terrorists with commander’s phoned-in advice," The Times of Israel, December 29, 2023, https://www.timesofisrael.com/brothers-saved-dozens-at-nova-fighting-terrorists-with-commanders-phoned-in-advice/ "המחבל גילה שיש חייל חי בתוך הטנק, נבהל וזרק עלי את הנשק שלו - בתגובה יריתי בו וחיסלתי אותו", באתר ישראל היום, 16 באוקטובר 2023 אדוה דדון, ‏מחבלים הגיעו למסיבת הטבע באזור רעים – וירו ללא הבחנה, באתר ‏מאקו‏, 7 באוקטובר 2023 יהושע בריינר, מאות צעירים התחננו בפניי לעזרה. התקשרתי למפכ"ל, והתחננתי בשמם, באתר הארץ, 9 בנובמבר 2023 זק"א: "אספנו כ-260 גופות מאזור המסיבה ברעים", באתר ynet, 8 באוקטובר 2023 שי גל, ‏הריקוד האחרון: עדויות חדשות מהמסיבה שהפכה לשדה קטל, באתר ‏מאקו‏, 14 באוקטובר 2023 שמעון איפרגן, ‏הטבח במסיבה ליד רעים: 9 שוטרים מוגדרים נעדרים, באתר ‏מאקו‏, 10 באוקטובר 2023 ברהנו טגניה, ‏תחקיר המשטרה חושף: 364 נטבחו במסיבת הטבע ברעים, באתר ‏מאקו‏, 17 בנובמבר 2023 יהושע בריינר, הערכה במערכת הביטחון: בחמאס לא ידעו מראש על פסטיבל נובה, וזיהו אותו מהאוויר, באתר הארץ, 18 בנובמבר 2023 הם נכנסו למיגונית בתקווה להינצל מהטבח, ולא ידעו ששם ימצאו את מותם, באתר הארץ, 14 בנובמבר 2023 קרן מרציאנו, ‏המחבלים המשיכו לזרוק רימונים לתוך המיגונית - ענר הדף אותם החוצה עד שנהרג, באתר ‏מאקו‏, 14 בנובמבר 2023 Liel Leibovitz, Eyewitness Accounts of the Israeli Music Festival Massacre, Tablet Magazine, ‏8 באוקטובר 2023; Line, The Media (2023-10-09). "Survivors from the south: Victims of Hamas' terror speak from hospital". Ynetnews (באנגלית). נבדק ב-2023-10-10. אילי פארי, ‏עדויות על פגיעות מיניות במהלך מתקפת חמאס, באתר ‏מאקו‏, 29 באוקטובר 2023 שמעון איפרגן, ‏עדות לאונס קבוצתי ע"י מחבלי חמאס: "לקחו צעירה, כופפו אותה והעבירו מאחד לשני", באתר ‏מאקו‏, 8 בנובמבר 2023 "משימה היסטורית": כך נאספות הראיות לפשעי המין המחרידים של מחבלי חמאס, באתר ישראל היום, 16 בנובמבר 2023 ליזה רוזובסקי, 15 עדים, 3 הודאות, 20 גופות ערומות. הראיות למעשי האונס של חמאס — תחקיר, באתר הארץ, 18 באפריל 2024 יעל צ'כנובר, שלושה שבועות אחרי הסרטון המזעזע: משפחתה של שני עודכנה שאינה בחיים, באתר ynet, 30 באוקטובר 2023 קנצלר גרמניה על רצח שני לוק: "מראה את הברבריות של חמאס", באתר ynet, 30 באוקטובר 2023 אדיר ינקו, איתן גליקמן, החטופה הראשונה מהמסיבה שהשתחררה: מיה רגב פונתה לבי"ח, אחיה נשאר בשבי, באתר ynet, 25 בנובמבר 2023 יורם זק גילית קוזבה, ‏איתי רגב: "אם הייתי יודע שאני חוזר הביתה בלי עומר, לא הייתי מסכים לצאת" | עובדה, באתר ‏מאקו‏, 28 בדצמבר 2023 רוני שוחרר מהשבי, וסיפר למשפחה: "ניסיתי לברוח מבניין שהופצץ - ונתפסתי", באתר ynet, 27 בנובמבר 2023 שקד שדה, ‏אחרי ההפרדה האכזרית בשבי: האחים רגב מתאחדים בישראל, באתר מעריב אונליין, 30 בנובמבר 2023 נועם (דבול) דביר, תועדה מוחזקת על ידי המחבלים: מורן סטלה ינאי שוחררה משבי החמאס, באתר ישראל היום, 29 בנובמבר 2023 מייה שם שנחטפה מהמסיבה ברעים ועמית סוסנה מכפר עזה - חזרו הביתה, באתר ישראל היום, 30 בנובמבר 2023 ליאור אל-חי, רועי רובינשטיין, משפחתו של אופיר צרפתי שנחטף לעזה מהמסיבה ברעים עודכנה שנרצח, באתר ynet, 30 בנובמבר 2023 ארז הראל‏, משפחתו של גיא אילוז, שנחטף מהמסיבה ברעים, התבשרה כי הוא נרצח בשבי, באתר וואלה, 1 בדצמבר 2023 אמיר בוחבוט, אורי סלע, ברק רביד‏, בפעולה הצבאית בה נפל גל איזנקוט: צה"ל השיב שתי גופות של חטופים ישראלים, באתר וואלה, 12 בדצמבר 2023 שלי טפיירו, ממצאי מערכת הביטחון מראים: עדן זכריה נרצחה בשבי חמאס, באתר כאן – תאגיד השידור הישראלי, 14 בדצמבר 2023 נינה פוקס, צה"ל חילץ את גופתו של אליה טולדנו מרצועת עזה, באתר ynet, 15 בדצמבר 2023 שקד שדה, ‏הותר לפרסום: החטופה ענבר היימן בת ה-27 נרצחה בשבי חמאס, באתר מעריב אונליין, 16 בדצמבר 2023 אלישע בן קימון, אדם קוטב, מאיר תורג'מן, שרידי גופתו של אליקים ליבמן, שהוגדר חטוף, נמצאו בקבר של נרצחת מהנובה, באתר ynet, 3 במאי 2024 איתי בלומנטל, הותר לפרסום: גופות שלושה חטופים חולצו מעזה, באתר כאן – תאגיד השידור הישראלי, 17 במאי 2024 אורי סלע‏, גופת החטוף חנן יבלונקה, אב לשניים מתל אביב, הושבה לישראל, באתר וואלה, 14 במאי 2024 לילך שובל, מיטל יסעור בית-אור, במבצע דרמטי לאור יום: נועה ארגמני, אלמוג מאיר ג'אן, אנדריי קוזלוב ושלומי זיו חולצו בחיים מהרצועה, באתר ישראל היום, 8 ביוני 2024 מאיר תורג'מן, "באנו לחלץ אתכם, תהיו רגועים" - תיעוד דרמטי: הפריצה, החטופים המבוהלים והחילוץ תחת אש, באתר ynet, 10 ביוני 2024 איתי בלומנטל משה שטיינמץ, מבצע חילוץ החטופים ייקרא "מבצע ארנון" על שמו של מפקד הימ"מ שנפל בחילוץ, באתר כאן – תאגיד השידור הישראלי, 8 ביוני 2024 יולן כהן, ‏"הם הורגים אותי, זהו אני מתה": הקלטת השיחה בין עדן ירושלמי למוקדנית המשטרה – רגע לפני שנחטפה, באתר ‏מאקו‏, 30 במאי 2024 נועם (דבול) דביר, כרמל, עדן, אורי, אלכס, אלמוג והרש: הסיפורים והתקוות שנגוזו, באתר ישראל היום, 1 בספטמבר 2024 אותרו גופות החטופים עדן ירושלמי, הרש גולדברג-פולין, אורי דנינו, כרמל גת, אלכס לובנוב ואלמוג סרוסי, באתר ynet, 1 בספטמבר 2024, עוזי ברוך, דובר צה"ל: ששת החטופים נרצחו זמן קצר לפני שהגענו אליהם, באתר ערוץ 7, 1 בספטמבר 2024 אדיר ינקו, ששת החטופים אותרו עם סימני ירי, תנאי ההזנחה ניכרו על גופם, באתר ynet, 1 בספטמבר 2024 מודים למעשה ברצח החטופים: חמאס שינה את ההנחיות אחרי חילוץ נועה ארגמני, באתר ynet, 2 בספטמבר 2024 עדי כהן, שורדי הטבח ברעים מתכנסים בגן האירועים: "להציף אותם בטוב אחרי שחוו גיהנום", באתר TheMarker‏, 16 באוקטובר 2023 מור גורן, "חדר מיון נפשי": המקום שמעניק טיפולים נפשיים בהתנדבות לשורדי הטבח, באתר ynet, 26 באוקטובר 2023 זוהר צלח, ‏מארגני פסטיבל נובה: "הבית שלנו הותקף, עוד נחזור לרקוד", באתר ‏מאקו‏, 12 בנובמבר 2023 הדס יום טוב, ‏מה שנשאר מהמסיבה: כמו גלעד של אלפי נפשות, באתר דבר העובדים בארץ ישראל, 19 בנובמבר 2023 יובל אראל‏, זוכרים את קורבנות פסטיבל "סופר נובה", בבלוג של יובל אראל, מגזין מוזיקה ותרבות, 12 בנובמבר 2023 מירב גילי הירש, נייר עמדה לקראת דיון בוועדת המשנה של הכנסת לצעירים, בראשות חה"כ נעמה לזימי בנושא הצעירים שהשתתפו במסיבות בדרום הארץ בשבת ה-7, באתר מסמכים של וועדות הכנסת, ‏26 בנובמבר 2023 עידו אפרתי, הגל השני של ניצולי הטבח במסיבה: "המקרים הקשים יותר מתגלים עכשיו", באתר הארץ, 22 בנובמבר 2023 מתן וסרמן, ‏גם אחרי חצי שנה: ניצולי הנובה נאבקים מול ביטוח לאומי, והעדויות ממשיכות להיחשף, באתר מעריב אונליין, 16 באפריל 2024 חזקי ברוך, משרד הבריאות: הנתונים על התאבדויות בקרב שורדי הנובה אינם נכונים, באתר ערוץ 7, 16 באפריל 2024 משפחות הנרצחים מפסטיבל הנובה נטעו עצים במקום בו איבדו את יקיריהן, באתר ערוץ 7, 21 בינואר 2024 זוהר צלח, ‏"שמתי פליי והתחלתי לבכות": הדיג'ייז שהגיעו לנגן ברחבת המסיבה ברעים, מול תמונות הנרצחים, באתר ‏מאקו‏, 28 בנובמבר 2023 סקאזי ברגע מצמרר: תקלט מול תמונות הנרצחים והחטופים במסיבה ברעים, באתר אייס, 29 בנובמבר 2023 "איש לא יוכל להכחיש את הטבח": העדות הקודרת שהשאירו המבלים במסיבת הנובה, באתר וואלה, 6 בדצמבר 2023 אדם קוטב, מכוניות שרופות, ירי בתאי השירותים: המיצב המצמרר שמשחזר את זירת הטבח ב"נובה", באתר ynet, 6 בדצמבר 2023 יובל אראל‏, סרט התיעודי אודות פסטיבל NOVA# משודר ביס דוקו, בבלוג של יובל אראל, מגזין מוזיקה ותרבות, 6 בדצמבר 2023 סמדר שילוני, שדות הקטל: סרט הדוקו על פסטיבל נובה הוא מסמך מטלטל אך חשוב לצפייה, באתר ynet, 7 בדצמבר 2023 רן בוקר, yes מציעה את שידור הסרט #NOVA בחינם לכל הערוצים, באתר ynet, 11 בדצמבר 2023 הישג לא שמח בכלל: הסרט על פסטיבל הדמים הוא הנצפה ביותר בתולדות yes, באתר ישראל היום, 24 בדצמבר 2023 סמדר שילוני, את "זריחה שחורה" צריך להקרין בכל העולם - אסור שיכחישו את הטבח בנובה הערוצים, באתר ynet, 24 בדצמבר 2023 זריחה שחורה, באתר כאן – תאגיד השידור הישראלי Screams Before Silence Film, www.screamsbeforesilence.com Screams Before Silence, סרטון בערוץ "Screams Before Silence", באתר יוטיוב (אורך: 56:56) Zack Sharf, 16 Best Movies New to Streaming in September: ‘Civil War,’ ‘Wolfs,’ ‘The Boy and the Heron’ and More, Variety, ‏2024-09-01 (באנגלית אמריקאית) עוד נחזור לרקוד, באתר הקרן החדשה לקולנוע וטלוויזיה, ‏2024-07-15 ציוץ של הקופסה ברשת החברתית אקס (טוויטר), 9 באוקטובר 2023 בעקבות תמיכה בישראל, תוגברה האבטחה סביב מדונה, באתר ‏מאקו‏, 23 באוקטובר 2023 עם דמעות בעיניים: אוסף מוזיקלי מיוחד למען קורבנות פסטיבל נובה, באתר "Time Out ישראל", 22 באוקטובר 2023 דף האלבום #BringThemBack Compilation vol. 1, באתר bandcamp דף האלבום #BringThemBack Compilation vol. 2, באתר bandcamp אודיה & איזי - חורף 23 (Prod. by Guy Dan & Joseph), נבדק ב-2023-10-26 Omer Adam & Infected Mushroom - תרקוד לנצח (Prod. By Infected Mushroom), נבדק ב-2023-10-26 גילי בלום - הזריחה האחרונה, וידאו קליפ של השיר באתר יוטיוב (אורך: 04:08) יובל אראל‏, מרתון נגני הג'אז למען נפגעי פסטיבל נובה, בבלוג של יובל אראל, מגזין מוזיקה ותרבות, 4 בדצמבר 2023 Jazz Lights Festival, Day 1; Israel Jazz Community Fundraiser to support Nova Festival Survivors, סרטון בערוץ "קהילת הג'אז הישראלית", באתר יוטיוב Jazz Lights Festival, Day 2; Israel Jazz Community Fundraiser to support Nova Festival Survivors, סרטון בערוץ "קהילת הג'אז הישראלית", באתר יוטיוב שירה נאות, "המילים שלא יכולנו להסביר": בניה ברבי בשיר חדש שנכתב עם ניצולי נובה, באתר הארץ, 14 בדצמבר 2023 מערכת mako מוזיקה, ‏נופיה ידידיה: "מהדברים העוצמתיים שעשיתי בחיי. זו הייתה הדרך שלי להנציח", באתר ‏מאקו‏, 9 בפברואר 2024 נופיה ידידיה - פיות, וידאו קליפ של השיר באתר יוטיוב (אורך: 02:54) איגוד השייט בישראל, ניתאי ונועה חנכו אתמול את הסירה החדשה, איתה יתחרו בפריז, באתר פייסבוק, ‏30 במאי 2024